પાટવી કુંવર તરીકે રહેલા 32 વર્ષના મોહમ્મદ બિન સલમાન સત્તાના ફેરબદલમાં કિંગ બની ગયા છે. તેમણે પ્રથમથી જ સુધારા માટેની ઝૂંબેશ ઉપાડી લીધી છે અને તેના કારણે હવે બીજી બાબતોમાં પણ મોકળાશ આવશે તેવી અપેક્ષા છે. મોહમ્મદ બિન સલમાન બિઝનેસ સંબંધોના કારણે પશ્ચિમના દેશોમાં વધારે આવનજાવન કરતાં રહ્યા છે. તેની અસર નીચે સાઉદી સમાજમાં મોકળાશ માટેની તેની ઈચ્છા સામે સ્થાનિક વિરોધ પણ હતો, પરંતુ નવી પેઢીમાંથી તેમને સમર્થન મળ્યું છે. અઢળક ધનસંપત્તિ છે, ત્યારે આ વૈભવને ભોગવવા આડે આવતી મર્યાદાઓ તોડી નાખવા નવી પેઢી તૈયાર છે.